Šalvia ohnivá

Šalvia ohnivá (lat. Salvia splendens) je druh rastliny z rodu šalvia (Salvia).

Je to bylinná trvalka pôvodom z Brazílie. Rastie v nadmorských výškach 2000 – 3000 m n. m. vo vlhkom prostredí. Často sa pestuje ako okrasná rastlina, v súčasnosti sa pestujú väčšinou kultivary nižšieho vzrastu.

 Opis 
Šalvia ohnivá vo svojom prirodzenom prostredí dorastá do výšky približne 1,3 metra. Listy sú oválne, žlto-zelené veľké približne 5 × 7 centimetrov a majú dlhé stopky. Vrchné časti stonky sú niekedy jemne ochlpené. Kvety rastú v klasnatých súkvetiach, vyrastajú v skupinách po 2 – 6 z nódov. Kvety sú zväčša žiarivo červené, rúrkovité dlhé približne 3,5 centimetra. Kvitne väčšinu leta a na začiatku jesene. Neznesie teploty pod −1 °C. Pri pestovaní v záhradách uprednostňuje polotieň, pravidelnú zálievku a priepustnú výživnú pôdu.

 Kultivary 
 Alba - s bielymi kvetmi
 Atropurpurea - s tmavofialovými až fialovými kvetmi
 Atrosanguinea - tmavočervené kvety
 Bicolor - kvety biele a červené
 Bruantii - nízky vzrast, s červenými kvetmi
 Compacta - nízky vzrast, kvety v hustých strapcoch, biele alebo červené
 Grandiflora - vysoký vzrast, s veľkými červenými kvetmi
 Issanchon - nízky vzrast, s bielymi pruhovanými ružovými až červenými kvetmi
 Nana - skoro kvitnúci kultivar, s červenými kvetmi
 Scarlet Pygmy - veľmi nízky vzrast, skoro kvitnúci kultivar s intenzívnymi šarlátovými kvetmi
 Semperflorens - nepretržité kvitnutie
 Souchetii - nízky vzrast, s bielymi alebo červenými kvetmi
 Sv. John's Fire - veľmi nízky vzrast s hustými, bohatými, šarlátovými, skoro kvitnúcimi, dlhotrvajúcimi kvetmi
 Violacea - kvety tmavofialové až fialové. 

 Referencie 

 Iné projekty 

 Zdroj 

Kategória:Liečivé rastliny
ohnivá